钦定古今图书集成/明伦汇编/人事典/第029卷 > 《释名》 > 《荣木四首》〈并序〉陶潜
## 钦定古今图书集成/明伦汇编/人事典/第029卷 > 《释名》 > 《荣木四首》〈并序〉陶潜

《荣木》。念将老也。日月推迁。已复有夏。总角闻道。白首无成。

采采荣木，结根于兹。晨耀其华，夕已丧之。人生若寄，
憔悴有时。静言孔念，中心怅而。
采采荣木，于兹托根。繁华朝起，慨暮不存。贞脆由人，
祸福无门。匪道曷依，匪善奚敦。

嗟予小子，禀兹固陋。徂年既流，业不增旧。志“彼弗舍，
安此日富。”我之怀矣，怛焉内疚。

先师遗训，余岂云坠。《四十》无闻，斯不足畏。脂我名车，
策我名骥。千里虽遥，孰敢不至。